
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Δημοτικής Επιχείρησης Ανάπτυξης Δήμου 

ΜεταξάδωνΝ. Έβρου. 1 

Κατάρτιση του Οργανισμού Εσωτερικής Υπηρεσίας 
του Νομικού Προσώπου «Δημοτικοί Παιδικοί και 
Βρεφονηπιακοί Σταθμοί Δήμου Έδεσσας» Νομού 

Πέλλας. 2 

Κατάρτιση του Οργανισμού Εσωτερικής Υπηρεσίας 
του Νομικού Προσώπου «3ος Δημοτικός Παιδικός 

Σταθμός Κρ. Βρύσης» Νομού Πέλλας. 3 

Χορήγηση άδειας κυκλοφορίας φαρμακευτικού ιδιο¬ 
σκευάσματος 30 ΡΒΑΖΟΝ. 4 

Χορήγηση άδειας κυκλοφορίας φαρμακευτικού σκευ¬ 
άσματος ΡΟΤΑ33ΐυΜ ΘΗΓΟΒΙϋΕ + ΘΕυΘΟδΕ 

(0,15%+5% - 0,3%+5%) /ΒΑΧΤΕΒ (νίΑΡΙΟ) . 5 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΘΑΘΑΒΒΙΟΝ. 6 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΕΕνΟδΑΝ . 7 

Ανάκληση άδειας κυκλοφορίας κτηνιατρικού εμβολί¬ 
ου ΒΟΜΑ3Τ. 8 


ΑΠΟΦΑΣΕΙ Σ 

Αριθ.2911 (1) 

Σύσταση Δημοτικής Επιχείρησης Ανάπτυξης Δήμου Με- 
ταξάδων Ν. Έβρου. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ & ΘΡΑΚΗΣ 

Έχοντας υπόψη: 

1. Τις διατάξεις του άρθρου 277 του Π.Δ/τος 410/95 
(Δ.Κ.Κ.) όπως συμπληρώθηκαν με τις διατάξεις του άρ¬ 
θρου 11 παρ. 22 του Ν. 2503/97. 

2. Τις διατάξεις του Ν.2503/1997 «Διοίκηση οργάνωση, 
στελέχωση Περ/ρειας, ρύθμιση θεμάτων για την Τοπ. 
Αυτ/ση». 

3. Τις διατάξεις του άρθρου 29Α του Ν. 1558/85 


(ΦΕΚ137 Α’) το οποίο προστέθηκε με το άρθρο 27 του 
Ν.2081/82 ΦΕΚ 154 Α ) και αντικαταστάθηκε από το άρθρο 
1 παρ. 2 του Ν.2469/97 (ΦΕΚ 38 Α ). 

4. Τις 19/2003 και 42/ 2003 αποφάσεις του Δ.Σ του Δή¬ 
μου Μεταξάδων, που αφορούν τη Σύσταση Δημοτικής 
Επιχείρησης Ανάπτυξης Μεταξάδων. 

5. Την οικονομοτεχνική μελέτη σκοπιμότητας καθώς και 
την αξιολόγηση της Δ/νσης Σχεδιασμού & Ανάπτυξης 
Περ/ρειας Ανατ Μακεδονίας-Θράκης. 

6. Την 4308/6.7.2001 απόφαση του Γεν. Γραμματέα 
Περ/ρειας Ανατ. Μακεδονίας-Θράκης «Μεταβίβαση 
εξουσίας υπογραφής» ΦΕΚ 917/Β/17.7.2001, αποφασί¬ 
ζουμε: 

Εγκρίνουμε τις 19/2003 και 42/2003 αποφάσεις του Δ.Σ 
Μεταξάδων με τις οποίες αποφασίζεται η ίδρυση Δημοτι¬ 
κής Επιχείρησης Ανάπτυξης Δήμου Μεταξάδων με δια¬ 
κριτικό τίτλο (Δ.Ε.ΑΔ.Μ) η οποία θα λειτουργεί ως νομικό 
πρόσωπο ιδιωτικού δικαίου το οποίο θα διέπεται από τις 
διατάξεις των άρθρων 277 έως 284, 291 και 304 του Π.Δ. 
410/95. 

1. Σκοποίτης Επιχείρησης αναλυτικά είναι οι παρακάτω: 
Α) Τοπική ανάπτυξη και αξιοποίηση του κοινωνικού, οικο¬ 
νομικού, πολιτιστικού δυναμικού της περιοχής. 

• πληροφόρηση και ευαισθητοποίηση των δημοτών 
στην αναδιάρθρωση καλλιεργειών, στη διαχείριση περι¬ 
βάλλοντος, στην επιχειρηματικότητα, στις νέες μορφές 
εμπορίου 

• ανάδειξη και επίλυση τοπικών προβλημάτων με τη συ¬ 
νεργασία τοπικών κοινωνικών φορέων. 

• δημιουργία κέντρων αξιοποίησης των παραδοσιακών 
επαγγελμάτων 

• στήριξη και εφαρμογή καινοτόμων παρεμβάσεων 
στην αγροτική οικονομία 

• συμμετοχή και συνεργασία με Κ.Ε.Κ. 

• σύνδεση της ΔΕΤΑ με ιδρύματα ΑΕΙ-ΤΕΙ 

• σύνδεση της ΔΕΤΑ με τους μετανάστες, εγκατάστα¬ 
ση δημοτικού δικτύου επικοινωνίας με τους μετανάστες. 

Β) Αγάπτυξη τεχνικών βελτίωσης της ποιότητας των πα¬ 
ρεχόμενων υπηρεσιών / προϊόντων 

• αξιοποίηση και εκσυγχρονισμός των υφιστάμενων 
υποδομών υγείας, πρόνοιας, παιδείας, αθλητισμού, πολι¬ 
τιστικών, καθαριότητας, συγκοινωνίες κ.α. 

• άσκηση κοινωνικής πολιτικής για την τρίτη ηλικία, γυ¬ 
ναίκες, παιδιά, ειδικές ομάδες πληθυσμού. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Γ) Αξιοποίηση των τοπικών πόρων, των τεχνολογικών 
αλλαγών, στήριξη της τοπικής επιχειρηματικότητας, ανά¬ 
ληψη καινοτόμων δράσεων 

• προσέλκυση επενδυτικού ενδιαφέροντος για την πε¬ 
ριοχή, με το Δήμο εμψυχωτή και ενοποιητικό παράγοντα 
για την τοπική ανάπτυξη του δημόσιου, κοινωνικού και 
ιδιωτικού τομέα 

• σύνδεση με φορείς υποστήριξης και προσανατολι¬ 
σμού ανάληψης επιχειρηματικών πρωτοβουλιών 

• σχεδιασμός και υλοποίηση επενδυτικών σχεδίων 

• προώθηση συνεργασίας μικρών παραγωγικών μονά¬ 
δων 

• παροχή υπηρεσιών ηλεκτρονικού εμπορίου για την 
πώληση τοπικών προϊόντων και υπηρεσιών 

• προσέλκυση νέων επενδυτών με προσφορά ελκυστι¬ 
κών πακέτων επενδυτικών σχεδίων 

• συμμετοχή της Δ.Ε.Α.Δ.Μ. σε επενδυτικές πρωτο¬ 
βουλίες συλλογικών φορέων και ιδιωτών. 

Δ) Ανάδειξη και προστασία του περιβάλλοντος - εφαρ¬ 
μογή δράσεων για την αειφόρο ανάπτυξη 

• ανάπτυξη εναλλακτικών μορφών τουρισμού 

• ευαισθητοποίηση, ενημέρωση και εκπαίδευση κοινω¬ 
νικών φορέων και πολιτών σε θέματα προστασίας του πε¬ 
ριβάλλοντος 

• συνεργασία με επαγγελματικά σωματεία, κοινωνι¬ 
κούς φορείς, εκπαιδευτικούς οργανισμούς, περιβαλλο¬ 
ντικές οργανώσεις, διεθνείς οργανώσεις, Υπουργεία Γε¬ 
ωργίας και Περιβάλλοντος κ.α. 

• στρατηγικές για την αξιοποίηση εναλλακτικών μορ¬ 
φών ενέργειας, εναλλακτικών μορφών γεωργικής εκμε¬ 
τάλλευσης. 

Ε) Αξιοποίηση εθνικών και Κοινοτικών πηγών χρηματο¬ 
δότησης / συμμετοχή σε Ευρωπαϊκές και εθνικές αναπτυ¬ 
ξιακές πρωτοβουλίες 

• η ιδιαίτερη έμφαση στα Καινοτομικά Προγράμματα 
(άρθρο 6 του ΕΚΤ, άρθρο 8 του ΕΕΟΘΑ, άρθρο 10 του 
Ε.Τ.Π.Α.), στην κατάρτιση, στα γεωργικά (κανονισμοί 
ΕΟΚ: 2398/9/866/90 

και 3669/93), στις κοινοτικές πρωτοβουλίες, στις ενι¬ 
σχύσεις των μικρομεσαίων επιχειρήσεων, στις ανταλλα¬ 
γές των νέων κλπ. 

2. - Διοίκηση: Η επιχείρηση διοικείται από επταμελές (7) 
Διοικητικό Συμβούλιο, ο ορισμός του οποίου μαζί με τα 
αναπληρωματικά μέλη θα γίνεται σύμφωνα με τις διατά¬ 
ξεις του άρθρου 278 του ΠΔ 410/95 (ΔΚΚ) με απόφαση 
του Δημοτικού Συμβούλου του οποίου η θητεία ακολου¬ 
θεί τη θητεία της δημοτικής αρχής. Από τα μέλη του Διοι¬ 
κητικού Συμβουλίου οι τρεις (3) είναι αιρετοί εκπρόσωποι 
του Δήμου, ο ένας (1) από τους οποίους προέρχεται από 
τη μειοψηφία, ένας (1) εκπρόσωπος κοινωνικού φορέα 
και οι υπόλοιποι τρεις (3) είναι κάτοικοι ή δημότες του Δή¬ 
μου Μεταξάδων. Σε περίπτωση που στην επιχείρηση ερ¬ 
γάζονται περισσότεροι από είκοσι (20) εργαζόμενοι, τότε 
συμμετέχει στο Δ.Σ. και ένας (1) εκπρόσωπος των εργα¬ 
ζομένων σε αντικατάσταση ενός των δημοτών με απόφα¬ 
ση του Δημοτικού Συμβουλίου. 

3. -Διάρκεια: Η διάρκεια της επιχείρησης είναι αορίστου 
χρόνου, αρχομένης από τη δημοσίευση της κατά νόμο 
απόφασης στο ΦΕΚ. 

4. -Έ δρα: Έδρα της επιχείρησης είναι ο Δήμος Μεταξά¬ 
δων (Δημοτικό Διαμέρισμα Μεταξάδων), και τα κεντρικά 
γραφεία θα στεγάζονται στο κτίριο του Πνευματικού Κέ¬ 
ντρου Μεταξάδων, με αποκεντρωμένες δράσεις σε όλα 


τα Δημοτικά Διαμερίσματα, οπότε με απόφαση του Δημο¬ 
τικού Συμβουλίου θα παραχωρηθούν στη ΔΕΑΔΜ οι χώ¬ 
ροι που θα στεγασθούν οι αποκεντρωμένες δραστηριό- 
τητές της σε όλα τα Δημοτικά Διαμερίσματα. 

5. - Περιουσιακά στοιχεία - Πόροι: 

Ι.Το αρχικό μετοχικό κεφάλαιο ποσού 40 εκατομμυ¬ 
ρίων δρχ. ή 117.388,11 €, που θα καταβάλει ο Δήμος Με¬ 
ταξάδων. Γιατη δαπάνη αυτή έχει γραφεί ισόποση πίστω¬ 
ση στον προϋπολογισμό του Δήμου για το τρέχον έτος. 

2. Το κτίριο του Πνευματικού Κέντρου Μεταξάδων. 

3. Πόροι της επιχείρησης είναι τα έσοδα της επιχείρη¬ 
σης με βάση τις παραδοχές της μελέτης, θα προέρχονται 
από την πώληση σε τρίτους προϊόντων και υπηρεσιών, 
προσόδους από την διαχείριση της περιουσίας της, δια¬ 
χείριση χρηματοδοτήσεων από Εθνικούς και Κοινοτικούς 
πόρους, δάνεια, κληρονομιές, δωρεές και λοιπές επιχο¬ 
ρηγήσεις. 

6. -Διάλυση: Η επιχείρηση διαλύεται: α) Με απόφαση 
του Δημοτικού Συμβουλίου με την απόλυτη πλειοψηφία 
των μελών του και απόφαση του Υπουργού Εσωτερικών, 
β) όταν λήξη χωρίς να παραταθεί η διάρκεια της επιχείρη¬ 
σης, γ) σε περπττωση πτώχευσης της επιχείρησης. Τη 
διάλυση της επιχείρησης ακολουθεί η εκκαθάριση. Εκτός 
από την περίπτωση της πτώχευσης, η εκκαθάριση γίνεται 
από τρεις εκκαθαριστές που ορίζονται από το Δημοτικό 
Συμβούλιο. Στην εκκαθάριση διεκπεραιώνονται οι εκκρε¬ 
μείς υποθέσεις, εισπράττονται οι απαιτήσεις, ρευστοποι- 
είται η περιουσία και πληρώνονται τα χρέη της επιχείρη¬ 
σης. Το θετικό αποτέλεσμα περιέρχεται στο Δήμο. 

Η Συγκρότηση, η Λειτουργία, οι Αρμοδιότητες Οργά¬ 
νων Διοίκησης, η Οργάνωση, η Διαχείριση και η Εποπτεία 
της Επιχείρησης θα διέπονται από τις σχετικές δημοτικές 
διατάξεις του Π.Δ.410/95 όπως αυτές αναφέρονται ανα¬ 
λυτικά στην οικονομοτεχνική μελέτη. 

Η επιχείρηση εκπροσωπείται στα δικαστήρια και σε κά¬ 
θε δημόσια αρχή από τον Πρόεδρο του Δ.Σ. και όταν αυ¬ 
τός κωλύεται ή είναι απών από τον Αντιπρόεδρο. 

Από την απόφαση αυτή προκαλείται δαπάνη σε βάρος 
του προϋπολογισμού του Δήμου Μεταξάδων 117.338.11€. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αλεξανδρούπολη, 4 Ιουνίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Λ. ΤΣΑΚΜΑΚΙΔΗΣ 

-♦- 

Αριθ. 3775 (2) 

Κατάρτιση του Οργανισμού Εσωτερικής Υπηρεσίας του 
Νομικού Προσώπου «Δημοτικοί Παιδικοί και Βρεφονη¬ 
πιακοί Σταθμοί Δήμου Έδεσσας « Νομού Πέλλας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 του Ν.2880/2001 (ΦΕΚ 
9/Α730.1.2001) πρόγραμμα «Πολιτεία» για την μεταρρύθ¬ 
μιση και εκσυγχρονισμό της Δημόσιας Διοίκησης και άλ¬ 
λες διατάξεις. 

2. Τις διατάξεις του άρθρου 12 του Ν.1188/81 (ΦΕΚ 
107/Α71981) για την κύρωση του Κώδικα περί καταστά- 
σεως προσωπικού των Οργανισμών Τοπικής Αυτ/σης. 

3. Τις διατάξεις του άρθρου 9 του Ν.2503/1997 (ΦΕΚ 
107/Α71997) για την διοίκηση, οργάνωση, στελέχωσητης 
περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις. 

4. Τις διατάξεις του Ν. 1431/1984 (ΦΕΚ 46/Α71984) για 
ρύθμιση θεμάτων φορέων κοινωνικής πρόνοιας-παιδικής 
προστασίας και άλλες διατάξεις. 

5. Τις διατάξεις του άρθρου 26 παρ.3 του Ν.2819/2000 
(ΦΕΚ 84/Α72000) για την ίδρυση εταιρείας «Ολυμπιακό 
χωριό 2004 Α.Ε.» προστασία ολυμπιακών συμβόλων και 
σημάτων και άλλες διατάξεις. 

6. Τις διατάξεις του Ν.2190/94 (ΦΕΚ28/Α71994) για την 
σύσταση ανεξάρτητης αρχής για την επιλογή προσωπι¬ 
κού και ρύθμιση θεμάτων διοίκησης, όπως ισχύει με τις 
τροποποιήσεις του. 

7. Τις διατάξεις των Π.Δ/των: 50/2001 (ΦΕΚ39/Α72001) 
για τον καθορισμό προσόντων διορισμού σε θέσεις φο¬ 
ρέων του δημόσιου τομέα, 37α/87 (ΦΕΚ 11/Α7 1987) για 
την μερική επέκταση διατάξεων που ισχύουν για τους δη¬ 
μοσίους υπαλλήλους των άλλων νομικών προσώπων δη¬ 
μοσίου δικαίου και στους υπαλλήλους των ΟΤΑ και προ¬ 
σαρμογή στις ρυθμίσεις του Ν. 1586/1986 και του 22/1990 
(ΦΕΚ 7/Α71990) για την μερική επέκταση διατάξεων που 
ισχύουν για τους δημοσίους των Ο.Τ.Α., όπως ισχύουν κά¬ 
θε φορά. 

8. Τις διατάξεις των άρθρων 26, 198, 203 του 410/95 
Π.Δ/τος (Δ.Κ.Κ.), όπως ισχύουν. 

9. Τις 2813/3.6.1987 (ΦΕΚ 22/Α71987) και Γ2β/5466/ 
5.12.1988 (ΦΕΚ 900/Β/1998) αποφάσεις των Υπουργών 
Προεδρίαςτης Κυβέρνησης και Υγείας, Πρόνοιας και Κοι¬ 
νωνικών Ασφαλίσεων σχετικά με την αντιστοιχία οργανι¬ 
κών μονάδων διαφορετικής ονομασίας ιδρυμάτων κοινω¬ 
νικής πρόνοιας, που εποπτεύονται από το Υπουργείο 
Υγείας-Πρόνοιας προς τις διευθύνσεις, τμήματα και αυ¬ 
τοτελή γραφεία και τον καθορισμό των κλάδων προϊστα¬ 
μένων των μονάδων αυτών. 

10. Την 17845/12.10.2001 (ΦΕΚ 1584/τ.Β730.11.01) 
απόφασή μας με την οποία συστήθηκε δημοτικό νομικό 
πρόσωπο με την επωνυμία «Δημοτικοί Παιδικοί και Βρε¬ 
φονηπιακοί Σταθμοί Δήμου Έδεσσας» Νομού Πέλλας. 

11. Την 35/02 απόφαση του Διοικητικού Συμβουλίου του 
Νομικού Προσώπου «Δημοτικοί Παιδικοί και Βρεφονηπια¬ 
κοί Σταθμοί Δήμου Έδεσσας», με την οποία καταρτίστηκε 
ο Οργανισμός Εσωτερικής Υπηρεσίας. 

12. Την 230/02 απόφαση του Δημοτικού Συμβουλίου 
Έδεσσας, με την οποία εγκρίθηκε ο Ο.Ε.Υ. του νέου Νο¬ 
μικού Προσώπου. 

13. Την 1 /9.4.2003 (θέμα 22ο) σύμφωνη γνώμη του Υπη¬ 
ρεσιακού Συμβουλίου Κρίσης Δημοτικών Υπαλλήλων Ν. 
Πέλλας. 

14. Την απόφαση του Γενικού Γραμματέα Περιφέρειας 
Κεντρικής Μακεδονίας 5.631/26.7.2000 (Φ.Ε.Κ 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής «Με εντολή Γενικού Γραμματέα» αποφάσε¬ 
ων, και άλλων πράξεων στο Γ ενικό Διευθυντή, Διευθυντές 
και προϊσταμένους Τμημάτων και Γραφείων των υπηρε¬ 
σιών της Περιφέρειας», όπως αναδημοσιεύθηκε στο ΦΕΚ 
1339/τ.Β/6.11.2000, αποφασίζουμε: 

Καταρτίζουμε τον Οργανισμό Εσωτερικής Υπηρεσίας 
των Δημοτικών Παιδικών και Βρεφονηπιακών Σταθμών 
Δήμου Έδεσσας Νομού Πέλλας κατά τα οριζόμενα στην 
35/2002 απόφαση του Διοικητικού Συμβουλίου του Νομι¬ 
κού Προσώπου, στην 230/2002 απόφαση του Δήμου 


Έδεσσας και την αριθ. 1/9.4.2003 (θέμα 22ο) σύμφωνη 
γνώμη του Υπηρεσιακού Συμβουλίου Κρίσης Δημοτικών 
Υπαλλήλων Ν. Πέλλας ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΝΟΜΙΚΟΥ ΠΡΟΣΩΠΟΥ «ΔΗΜΟΤΙΚΟΙ ΠΑΙΔΙΚΟΙ ΚΑΙ ΒΡΕ¬ 
ΦΟΝΗΠΙΑΚΟΙ ΣΤΑΘΜΟΙ ΔΗΜΟΥ ΕΔΕΣΣΑΣ» 

Άρθρο Ιο 

Διάρθρωση υπηρεσιών 

Οι υπηρεσίες των Δημοτικών Παιδικών & Βρεφον/κών 
Σταθμών Δήμου Έδεσσας συγκροτούνται σε επίπεδο Δι¬ 
εύθυνσης. 

Η Διεύθυνση των Δημοτικών Παιδικών & Βρεφον/κών 
Σταθμών αποτελείται από τα εξής Τμήματα: 

α) Τμήματα προσχολικής αγωγής οκτώ (8) στον αριθμό, 
(όσα και οι Παιδικοί Σταθμοί). 

β) Τμήμα Διοικητικού - Οικονομικού. 

Άρθρο 2ο 

Αρμοδιότητες Διεύθυνσης και Τμημάτων 

Α) Η Διεύθυνση εποπτεύει, συντονίζει και κατευθύνει το 
Παιδαγωγικό έργο των Σταθμών και γενικά μεριμνά για 
την εύρυθμη λειτουργία τους σύμφωνα με τον ισχύοντα 
κανονισμό. 

Β) Τα Τ μήματα προσχολικής αγωγής φροντίζουν για την 
παροχή σύγχρονης εκπαίδευσης και διαπαιδαγώγησης 
στα φιλοξενούμενα νήπια σε συνεργασία με το προσωπι¬ 
κό των Σταθμών. 

Γ) Το Τμήμα Διοικητικού - Οικονομικού, επιμελείται τις 
παντός είδους διοικητικές και οικονομικές εργασίες των 
Σταθμών. 

Άρθρο 3ο 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με το 
Παιδαγωγικό προσωπικό των Σταθμών για την εφαρμογή 
των σύγχρονων απόψεων της Παιδαγωγικής και της Ψυ¬ 
χολογίας. 

2. Εποπτεύει, συντονίζει και κατευθύνει το έργο των 
τμημάτων. 

3. Είναι αρμόδιος για την εύρυθμη γενικά λειτουργία 
των Σταθμών. 

4Έισηγείται στο Δ.Σ. κάθε θέμα που αφορά στη λει¬ 
τουργία, το προσωπικό, τους γονείς και την υλικοτεχνική 
υποδομή των Σταθμών όπως: 

• τον αριθμό καιτις ειδικότητες του προσωπικού που εί¬ 
ναι αναγκαίο, προκειμένου να διασφαλισθεί η εύρυθμη 
λειτουργία των Σταθμών 

• το Παιδαγωγικό υλικό και τον πόσης φύσεως εξοπλι¬ 
σμό 

• τις απαραίτητες εργασίες για την επισκευή και συ¬ 
ντήρηση των κτιρίων 

• την επιμόρφωση του προσωπικού 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μη δημιουργούνται λειτουργικά προβλήματα 
στους Σταθμούς. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

7. Συνεργάζεται με το Τμήμα Διοικητικού - Οικονομικού 
το οποίο οφείλει να παρέχει κάθε στοιχείο για να διασφα- 

λισθεί η εύρυθμη λειτουργία των Σταθμών και η επίτευξη 
των σκοπών τους. 

8. Επιβλέπειτηντήρηση όλωντων απαραίτητων βιβλίων 
κα τηρεί τη σφραγίδα των Σταθμών. 

Άρθρο 4ο 

Καθήκοντα Προϊσταμένων Τμημάτων Προσχολικής 
Αγωγής 

Είναι υπεύθυνοι: 

1. Γιατηνεύρυθμη λειτουργίατωνΤμημάτων καιτηντή- 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με το παιδαγωγικό 
προσωπικό. 

3. Εποπτεύουν όλο το προσωπικό των Τμημάτων για τη 
σωστή εκτέλεση των καθηκόντων του. 

4. Εισηγούνται στη Διεύθυνση τις ανάγκες των Τμημά¬ 
των σε προσωπικό και πόσης φύσεως εξοπλισμό καθώς 
και την επιμόρφωση του προσωπικού. 

5. Είναι υπεύθυνοι για τις συγκεντρώσεις προσωπικού, 
γονέων. 

6. Τηρούν όλα τα απαραίτητα βιβλία. 

Άρθρο 5ο 

Καθήκοντα Προϊσταμένου Τμήματος 
Διοικητικού - Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό των Σταθμών με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γίας τους. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις και φροντί¬ 
ζει για την εκκαθάριση μισθών, επιδομάτων, προσαυξή- 
σεων κ.λπ. του προσωπικού. 

4. Συνεργάζεται με το Διευθυντή για την κατάρτιση του 
προϋπολογισμού - απολογισμού - ισολογισμού. 

5. Τηρεί άλατα απαραίτητα βιβλία. 

6. Ασκεί όλες τις αρμοδιότητες που προβλέπονται από 
ειδικές διατάξεις για τη λειτουργία ίδιας Ταμειακής Υπη¬ 
ρεσίας. 

Άρθρο 6ο 

Οργανική Σύνθεση Προσωπικού 
Οι θέσεις του προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
Μία (1) θέση με βαθμό Δ'- Α' 

2. ΚΛΑΔΟΣ ΠΕ ΝΗΠΙΑΓΩΓΩΝ 
Τρεις (3) θέσεις με βαθμό Δ'- Α' 

3. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Δεκαπέντε (15) θέσεις με βαθμό Δ'- Α' 

4. ΚΛΑΔΟΣ ΤΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Μία (1) θέση με βαθμό Δ'- Α' 

5. ΚΛΑΔΟΣ ΤΕ ΠΛΗΡΟΦΟΡΙΚΗΣ 
Μία (1) θέση με βαθμό Δ'- Α' 

6. ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 
Μία (1) θέση με βαθμό Δ'- Α' 

7. ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Μία (1) θέση με βαθμό Δ'- Α' 


8. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ-ΠΑΙΔΟΚΟ- 
ΜΩΝ 

Τέσσερις (4) θέσεις με βαθμό Δ'- Α' 

9. ΚΛΑΔΟΣ ΔΕ ΟΔΗΓΩΝ 
Μία (1) θέση με βαθμό Δ'- Α' 

10. ΚΛΑΔΟΣ ΔΕ32 ΜΑΓΕΙΡΩΝ 
Οκτώ (8) θέσεις με βαθμό Δ'- Α' 

11. ΚΛΑΔΟΣ ΥΕ1 ΚΛΗΤΗΡΩΝ-ΓΕΝΙΚΩΝ ΚΑΘΗΚΟ¬ 
ΝΤΩΝ 

Μία (1) θέση με βαθμό Ε'- Β' 

12. ΚΛΑΔΟΣ ΥΕ14 ΒΟΗΘ. ΠΡΟΣΩΠΙΚΟΥ (ΒΟΗΘΩΝ 
ΜΑΓΕΙΡΩΝ) 

Τέσσερις (4) θέσεις με βαθμό Ε'- Β' 

13. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Δώδεκα (12) θέσεις με βαθμό Ε'- Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

α) ΜΟΝΙΜΟ ΠΡΟΣΩΠΙΚΟ 

1. ΠΕ ΠΑΙΔΑΓΩΓΙΚΗΣ - ΔΗΜΟΤΙΚΗΣ (προσωρ.) 

Μία (1) θέση 

2. ΠΕ ΝΗΠΙΑΓΩΓΩΝ (προσωρ.) 

Μία (1) θέση 

3. ΤΕ ΝΗΠΙΑΓΩΓΩΝ (προσωρ.) 

Τέσσερις (4) θέσεις 

4. ΤΕ ΒΡΕΦΟΝΗΠΙΟΚΟΜΙΑΣ 
Επτά (7) θέσεις 

5. ΔΕ ΔΙΟΙΚΗΤΙΚΟΥ - ΕΠΙΜΕΛΗΤΩΝ ΠΑΙΔΙΩΝ 
Μία (1) θέση 

6. ΥΕ14 ΒΟΗΘΩΝ ΜΑΓΕΙΡΩΝ 
Πέντε (5) θέσεις 

7. ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Έξι (6) θέσεις 

β) ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤ. ΔΙΚΑΙΟΥ ΑΟΡ. 
ΧΡΟΝΟΥ 

1. ΥΕ14 ΒΟΗΘΩΝ ΜΑΓΕΙΡΩΝ 
Δύο (2) θέσεις 

2. ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Μία (1) θέση 

Οι υπάλληλοι που κατέχουν προσωποπαγείς θέσεις 
ανεξαρτήτως κλάδου και κατηγορίας είναι ισότιμοι στις 
κρίσεις και διατηρούν όλα τα δικαιώματα και παροχές που 
απορρέουν από τη θέση διορισμού τους. 

Οι ανωτέρω προσωποπαγείς θέσεις καταργούνται με 
την αποχώρηση κατά οποιοδήποτετρόπο απάτην υπηρε¬ 
σία των υπαλλήλων που τις κατέχουν. 

Άρθρο 7ο 

Προϊστάμενοι Υπηρεσιακών Μονάδων 

Η επιλογή των προϊσταμένων Διεύθυνσης και Τ μημάτων 
γίνεται από όλους τους κλάδους των κατηγοριών ΠΕ, ΤΕ 
και ΔΕ (μονίμων και προσωποπαγών θέσεων) σύ μφωνα με 
τις διατάξεις του Ν.2190/94. 

Η τοποθέτησή τους γίνεται με απόφαση του Προέδρου 
του Δ.Σ. που εκδίδεται μετά την κρίση του Υπηρεσιακού 
Συμβουλίου η δε αναπλήρωσή τους από τον κατά βαθμό 
αρχαιότερο υπάλληλο. 

Άρθρο 8ο 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι- 

κή περίθαλψη των υπαλλήλων, εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9ο 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις καλύπτουν όλους τους εργα¬ 
ζόμενους στο Ν.Π.Δ.Δ. ανεξαρτήτως σχέσης εργασίας 
καθώς και ορισμένο επιπλέον αριθμό θέσεων για την κά¬ 
λυψη των υφιστάμενων και μελλοντικών αναγκών των 
Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις - Τμήμα¬ 
τα γίνεται πάντοτε με απόφαση του Προέδρου του Δ.Σ. 
ανάλογα με τις ανάγκες των Υπηρεσιών, τα προσόντα των 
υπαλλήλων, την πείρα και τις γνώσεις αυτών σε ειδικά 
αντικείμενα, αλλά και τις τυχόν ειδικές ανάγκες των υπαλ¬ 
λήλων (μητέρες ανήλικων τέκνων, έγκυες γυναίκες, τό¬ 
πος διαμονής κ.λπ.). 

Κάθε άλλη λεπτομέρεια λειτουργίας των υπηρεσιών μη 
προβλεπόμενη από τον παρόντα Οργανισμό καθώς και τα 
καθήκοντα των υπαλλήλων κατά ειδικότητα, ρυθμίζονται 
με τον κανονισμό λειτουργίας του Ν.Π.Δ.Δ. 

ΑΚΡΟΤΕΛΕΥΤΙΟ ΑΡΘΡΟ 

Από τη ψήφιση του παραπάνω Οργανισμού Εσωτερι¬ 
κής Υπηρεσίας δεν προκαλείται καμία δαπάνη σε βάρος 
του Προϋπολογισμού Οικον.Έτους 2003, για δε τα επό¬ 
μενα οικονομικά έτη το ύψος της δαπάνης δεν μπορεί να 
προσδιορισθεί. 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 22 Μάίου 2003 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 3776 (3) 

Κατάρτιση του Οργανισμού Εσωτερικής Υπηρεσίας του 
Νομικού Προσώπου «3ος Δημοτικός Παιδικός Σταθ¬ 
μός Κρ. Βρύσης» Νομού Πέλλας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 του Ν.2880/2001 (ΦΕΚ 
9/Α730.1.2001) πρόγραμμα «Πολιτεία» για την μεταρρύθ¬ 
μιση και εκσυγχρονισμό της Δημόσιας Διοίκησης και άλ¬ 
λες διατάξεις. 

2. Τις διατάξεις του άρθρου 12 του Ν.1188/81 (ΦΕΚ 
107/Α71981) για την κύρωση του Κώδικα περί καταστά- 
σεως προσωπικού των Οργανισμών Τοπικής Αυτ/σης. 

3. Τις διατάξεις του άρθρου 9 του Ν.2503/1997 (ΦΕΚ 
107/Α71997) για την διοίκηση, οργάνωση, στελέχωσητης 
περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις. 

4. Τις διατάξεις του Ν.1431/1984 (ΦΕΚ 46/Α71984) για 
ρύθμιση θεμάτων φορέων κοινωνικής πρόνοιας-παιδικής 
προστασίας και άλλες διατάξεις. 

5. Τις διατάξεις του άρθρου 26 παρ.3 του Ν.2819/2000 


(ΦΕΚ 84/Α72000) για την ίδρυση εταιρείας «Ολυμπιακό 
χωριό 2004 ΑΈ.» προστασία ολυμπιακών συμβόλων και 
σημάτων και άλλες διατάξεις. 

6. Τις διατάξειςτου Ν.2190/94 (ΦΕΚ28/Α71994) για την 
σύσταση ανεξάρτητης αρχής για την επιλογή προσωπι¬ 
κού και ρύθμιση θεμάτων διοίκησης, όπως ισχύει με τις 
τροποποιήσεις του. 

7. Τις διατάξεις των Π.Δ/των: 50/2001 (ΦΕΚ39/Α72001) 
για τον καθορισμό προσόντων διορισμού σε θέσεις φο¬ 
ρέων του δημόσιου τομέα, 37α/87 (ΦΕΚ 11/Α7 1987) για 
την μερική επέκταση διατάξεων που ισχύουν για τους δη¬ 
μοσίους υπαλλήλους των άλλων νομικών προσώπων δη¬ 
μοσίου δικαίου και στους υπαλλήλους των ΟΤΑ και προ¬ 
σαρμογή στις ρυθμίσειςτου Ν. 1586/1986 και του 22/1990 
(ΦΕΚ 7/Α71990) για την μερική επέκταση διατάξεων που 
ισχύουν για τους δημοσίουςτων Ο.Τ.Α., όπως ισχύουν κά¬ 
θε φορά. 

8. Τις διατάξεις των άρθρων 26, 198, 203 του 410/95 
Π.Δ/τος (Δ.Κ.Κ.), όπως ισχύουν. 

9. Τις 2813/3.6.1987 (ΦΕΚ 22/Α71987) και Γ2β/5466/ 
5.12.1988 (ΦΕΚ 900/Β/1998) αποφάσεις των Υπουργών 
Προεδρίαςτης Κυβέρνησης και Υγείας, Πρόνοιας και Κοι¬ 
νωνικών Ασφαλίσεων σχετικά με την αντιστοιχία οργανι¬ 
κών μονάδων διαφορετικής ονομασίας ιδρυμάτων κοινω¬ 
νικής πρόνοιας, που εποπτεύονται από το Υπουργείο 
Υγείας-Πρόνοιας προς τις διευθύνσεις, τμήματα και αυ¬ 
τοτελή γραφεία και τον καθορισμό των κλάδων προϊστα¬ 
μένων των μονάδων αυτών. 

10. Την5779/20.7.1999 (ΦΕΚ 1727/τ.Β715.9.99) απόφα¬ 
σή μας με την οποία συστήθηκε δημοτικό νομικό πρόσω¬ 
πο με την επωνυμία «3ος Δημοτικός Παιδικός Σταθμός 
Κρ. Βρύσης» 

11. Την 34/01 απόφαση του Διοικητικού Συμβουλίου του 
Νομικού Προσώπου «3ος Δημοτικός Παιδικός Σταθμός 
Κρ. Βρύσης»,με την οποία καταρτίστηκε ο Οργανισμός 
Εσωτερικής Υπηρεσίας. 

12. Την 34/02 απόφαση του Δημοτικού Συμβουλίου Κρ. 
Βρύσης, με την οποία εγκρίθηκε ο Ο.Ε.Υ. του νέου Νομι¬ 
κού Προσώπου. 

13. Την 1/9.4.2003 (θέμα 2ο) σύμφωνη γνώμη του Υπη¬ 
ρεσιακού Συμβουλίου Κρίσης Δημοτικών Υπαλλήλων Ν. 
Πέλλας. 

14. Την απόφαση του Γενικού Γ ραμματέα Περιφέρειας 
Κεντρικής Μακεδονίας 5.631/26.7.2000 (Φ.Ε.Κ 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής «Με εντολή Γενικού Γραμματέα» αποφάσε¬ 
ων, και άλλων πράξεων στο Γενικό Διευθυντή, Διευθυντές 
και προϊσταμένους Τμημάτων και Γραφείων των υπηρε¬ 
σιών της Περιφέρειας», όπως αναδημοσιεύθηκε στο ΦΕΚ 
1339/τ.Β/6.11.2000, αποφασίζουμε: 

Καταρτίζουμε τον Οργανισμό Εσωτερικής Υπηρεσίας 
του 3ου Δημοτικού Παιδικού Σταθμού Κρ. Βρύσης Νομού 
Πέλλας κατά τα οριζόμενα στην 34/2001 απόφαση του Δι¬ 
οικητικού Συμβουλίου του Νομικού Προσώπου, στην 
34/2002 απόφαση του Δήμου Κρ. Βρύσης και την αριθ. 
1/9.4.2003 (θέμα 2ο) σύμφωνη γνώμη του Υπηρεσιακού 
Συμβουλίου Κρίσης Δημοτικών Υπαλλήλων Ν. Πέλλας ο 
οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΝΟΜΙΚΟΥ ΠΡΟΣΩΠΟΥ «3ος ΔΗΜΟΤΙΚΟΣ ΠΑΙΔΙΚΟΣ 
ΣΤΑΘΜΟΣ ΚΡ. ΒΡΥΣΗΣ» 

Άρθρο 1 

Διάρθρωση υπηρεσιών 

Οι υπηρεσίες του 3ου Δημοτικού Παιδικού Σταθμού 
Κρύας Βρύσης που λειτουργούν σε επίπεδο Διεύθυνσης 
ανάλογα με τη δυνατότητα του Σταθμού, (50 παιδιά) σύμ¬ 
φωνα με τη συστατική πράξη προσαρμογής του. 

Ο Γ' Δημοτικός Παιδικός Σταθμός αποτελείται από τα 
εξής Τμήματα. 

α) Τμήμα Π ροσχολικής Αγωγής 

β) Τμήμα Διοικητικού Οικονομικού. 

Άρθρο 2 

Αρμοδιότητες Τ μημάτων 

Α) Το Τμήμα Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
Σταθμού. 

Β) Το Τμήμα Διοικητικού-Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

Άρθρο 3 

Καθήκοντα Προϊσταμένου Τμήματος 
Προσχολικής Αγωγής 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεωντης Παιδαγωγικής καιτης Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

-τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του 

- το παιδαγωγικό υλικό και τον πόσης φύσεως εξοπλι¬ 
σμό 

- τις απαραίτητες εργασίες για την επισκευή και συντή¬ 
ρηση των κτιρίων 

-την επιμόρφωση του προσωπικού 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους 

7. Συνεργάζεται αρμονικά με το Τμήμα Διοικητικού- Οι¬ 
κονομικού το οποίο οφείλει να παρέχει κάθε στοιχείο, για 
να διασφαλισθεί η εύρυθμη λειτουργία του Σταθμού και η 
επίτευξη των σκοπών του. 

8. Επιβλέπειτηντήρηση όλωντων απαραίτητων βιβλίων 
και τηρεί τη σφραγίδα του Σταθμού. 

9. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων του. 

10. Είναι υπεύθυνος για τις συγκεντρώσεις, προσωπι¬ 
κού, γονέων. 


Άρθρο 4. 

Καθήκοντα Προϊσταμένου Τμήματος 
Διοικητικού-Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσειτις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κ.λ.π. του προσωπικού. 

4. Συνεργάζεται με τον Διευθυντή για την κατάρτιση του 
προϋπολογισμού-απολογισμού - ισολογισμού. 

5. Τηρεί άλατα απαραίτητα βιβλία. 

Άρθρο 5. 

Οργανική Σύνθεση Προσωπικού 

Οι θέσεις προσωπικού ορίζοντα ως εξής: 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ ΔΙΟΙΚΗΤΙΚΟΥ- ΟΙΚΟΝΟΜΙΚΟΥ 
Θέσεις: μία (1) 

Βαθμός Δ'-Α' 

2. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις: δυο (2) 

Βαθμός Δ'-Α' 

3. ΚΛΑΔΟΣ ΤΕ ΠΛΗΡΟΦΟΡΙΚΗΣ 
Θέσεις μία (1) 

Βαθμός Δ'- Α' 

4. ΚΛΑΔΟΣ ΔΕ ΒΡΕΦΟΚΟΜΩΝ ΠΑΙΔΟΚΟΜΩΝ 
Θέσεις δύο (2) 

Βαθμός Δ'-Α' 

5. ΚΛΑΔΟΣ ΔΕ ΟΔΗΓΩΝ 
Θέσεις μία (1) 

Βαθμός Δ'-Α' 

6. ΚΛΑΔΟΣ ΔΕ32 ΜΑΓΕΙΡΩΝ 
Θέσεις μία (1) 

Βαθμός Δ'- Α' 

6. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ ( ΒΟΗ¬ 
ΘΟΣ ΜΑΓΕΙΡΟΥ) 

Θέσεις μία (1) 

Βαθμός Ε'- Β' 

7. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις δύο (2) 

Βαθμός Ε'-Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α) ΜΟΝΙΜΟ ΠΡΟΣΩΠΙΚΟ 

1. ΤΕ ΒΡΕΦΟΝΗΠΙΟΚΟΜΙΑΣ 
Θέσεις μία (1) 

2. ΥΕ 14 ΜΑΓΕΙΡΩΝ 
Θέσεις μία (1) 

Γ ΕΠΟΧΙΑΚΟ ΠΡΟΣΩΠΙΚΟ 

1. ΚΛΑΔΟΣ Τ.Ε. 9 ΒΡΕΦΟΝΗΠΙΟΚΟΜΩΝ 
Θέσεις μία (1) 

2. ΚΛΑΔΟΣ ΥΕ16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις μία (1) 

Άρθρο 6. 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προ¬ 
σωρινός), ΤΕ Νηπιαγωγών (προσωρινός), ΤΕ Βρεφονη- 
πιοκομίας ως προϊστάμενοι της Διεύθυνσης Παιδικού / 

Βρεφονηπιακού Σταθμού καθώς και του Τμήματος Προ- 
σχολικής Αγωγής επιλέγονται από τους κλάδους ΠΕ Νη¬ 
πιαγωγών (προσωρινός), ΤΕ Νηπιαγωγών (προσωρινός), 
ΤΕ Βρεφονηπιοκομίας και ΤΕ9 Βρεφονηπιοκομίας. Μετά 
την κατάργηση των προσωποπαγών θέσεων προϊστάμε¬ 
νοι κρίνονται κατ’ αποκλειστικότητα υπάλληλοι του κλά¬ 
δου ΤΕ9 Βρεφονηπιοκομίας. 

2. Προϊστάμενος του Τμήματος Διοικητικού - Οικονομι¬ 
κού επιλέγεται υπάλληλος του κλάδου ΠΕ Διοικητικού - 
Λογιστικού, ΤΕ Πληροφορικής. 

Άρθρο 7. 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 8. 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις - Τμήματα 
γίνεται πάντοτε με απόφαση του Προέδρου του Δ.Σ. του 
Ν.Π.Δ.Δ., ανάλογα με τις ανάγκες των υπηρεσιών, τα προ¬ 
σόντα των υπαλλήλων, την πείρα και τις γνώσεις αυτών σε 
ειδικά αντικείμενα, κατά την οποία κατανομή θα εξετάζονται 
και τυχόν ειδικές ανάγκες των υπαλλήλων (μητέρες ανηλί¬ 
κων τέκνων, έγκυες γυναίκες, τόπος διαμονής κ.λ.π.) 

Προϊστάμενοι Διευθύνσεων και Τμημάτων ορίζονται 
πάντοτε με απόφαση Προέδρου του Δ.Σ. οι κρινόμενοι 
από το αρμόδιο Υπηρεσιακό Συμβούλιο υπάλληλοι ανα- 
πληρούμενοι σε περίπτωση απουσίας τους ή κωλύματος 
από τον κατά βαθμό αρχαιότερο υπάλληλο της αυτής 
υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ. 

ΑΚΡΟΤΕΛΕΥΤΙΟ ΑΡΘΡΟ 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2003, ο οποίος ενι- 
σχύεται από τους ΚΑΠ, τροφεία κ.λ.π. ύψους 94.450. ευ¬ 
ρώ περίπου εφ’ όσον προσληφθούν όλοι και για τα 
επόμενα οικονομικά έτη το ύψος της δαπάνης δεν μπορεί 
να προσδιοριστεί. 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 22 Μάΐου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 


(4) 

Χορήγηση άδειας κυκλοφορίας φαρμακευτικού ιδιο¬ 
σκευάσματος 30ΡΒΑΖΟΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 32628/02/7.5.2003 απόφαση του ΕΟΦ χορηγή¬ 
θηκε, βάσει των διατάξεων του άρθρου 3 της παραγρά¬ 
φου 1 της Κοινής Υπουργικής Απόφασης Α6/9392/91, 
άδεια κυκλοφορίας στο φαρμακευτικό ιδιοσκεύασμα 30- 
ΡΒΑΖΟΝ. 

Δραστική ουσία: ΙΤΒΑΟΟΝΑΖΟΕΕ 
Μορφή/ Περιεκτικότητα: Πόσιμο διάλυμα δΟηιρ/δΓηΙ 
Δικαιούχου προϊόντος: ΚΛΕΒΑ ΕΠΕ 
Υπεύθυνος κυκλοφορίας: ΚΛΕΒΑ ΕΠΕ 

Η Διευθύντρια 
Α. ΚΟΥΤΣΟΥΚΗ 

- ♦ - 

(5) 

Χορήγηση άδειας κυκλοφορίας φαρμακευτικού σκευά¬ 
σματος ΡΟΤΑ33ΙΙΙΜ ΟΗΙΟΒΙΩΕ + ΟΙ_υ0Ο3Ε 
(0,15%+5% - 0,3%+5%) / ΒΑΧΤΕΒ (νίΑΡΕΟ) 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις 2354, 2355/22.4.2003 αποφάσεις του ΕΟΦ χορη¬ 
γήθηκε, βάσει των διατάξεων του άρθρου 3 της παρα¬ 
γράφου 1 της Κοινής Υπουργικής Απόφασης Α6/9392/91, 
άδεια κυκλοφορίας στο φαρμακευτικό σκεύασμα 
ΡΟΤΑ33ΙΙΙΜ ΟΗΕΟΒΙϋΕ +01Ψ003Ε (0,15%+5% - 
0,3%+5%) /ΒΑΧΤΕΒ (νίΑΡΕΟ) 

Δραστική ουσία: ΡΟΤΑ33ΐυΜ 0ΗΙ_ΟΒΙϋΕ+ΟΙ.υ0Ο3Ε 
Μορφή: ΔΙΑΛΥΜΑ ΓΙΑ ΕΝΔΟΦΛΕΒΙΑ ΕΓΧΥΣΗ 
Δικαιούχους σήματος: ΒΑΧΤΕΒ ΙΝΤΕΒΝΑΤΙΟΝΑΙ ΙΝΟ 
Ψ3Α 

Υπεύθυνος κυκλοφορίας: ΒΑΧΤΕΒ ΗΕϋ_Α3 ΕΠΕ. 

Η Διευθύντρια 
Α. ΚΟΥΤΣΟΥΚΗ 

- ♦ - 

( 6 ) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΩΑΟΑΒΒΙΟΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 22889/9.5.2003 αποφάσεις του ΕΟΦ χορηγήθη¬ 
κε, βάσει των διατάξεων του άρθρου 3 της παραγράφου 
1 της Κοινής Υπουργικής Απόφασης Α6/9392/91, άδεια 
κυκλοφορίας στο φαρμακευτικό ιδιοσκεύασμα ϋΑΟΑΒ- 
ΒΙΟΝ. 

Δραστική ουσία: ΩΑΟΑΒΒΑΖΙΝΕ 
Μορφή: ΚΟΝΙΣ ΓΙΑ ΕΝΕΣΙΜΟ ΔΙΑΛΥΜΑ 100 ΜΟΛ/ΙΑΕ 
Δικαιούχους σήματος: ΒΙΟΜΕΩΙΟ Ι_ΑΒ ΗΟΕΩΙΝΟ 3Α, 
Ι_υΧΕΜΒ0υΒ0 

Υπεύθυνος κυκλοφορίας: ΜΕΩΙΟΕΙ5 ΑΕ. 

Η Διευθύντρια 
Α. ΚΟΥΤΣΟΥΚΗ 

(7) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΙΕ\/03ΑΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 23754/14.5.2003 απόφαση του ΕΟΦ χορηγήθη¬ 
κε, βάσει των διατάξεων του άρθρου 3 της παραγράφου 
1 της Κοινής Υπουργικής Απόφασης Α6/9392/91, άδεια 
κυκλοφορίας στο φαρμακευτικό ιδιοσκεύασμα 
ΕΕνΟδΑΝ 

Δραστική ουσία: ΕΕνΟΟΑΒΝΙΤΙΝΕ 

Μορφή: ΠΟΣΙΜΟ ΔΙΑΛΥΜΑ (ΜΙΑΣ ΔΟΣΗΣ) 

ΙΟΟΟΜΟ/ΙΟΜΙ 

Δικαιούχους σήματος: 3ΑΝυ5 ΟΕ 

Υπεύθυνος κυκλοφορίας: 3ΑΝΙΙ5 ΟΕ 

Η Διευθύντρια 
Α. ΚΟΥΤΣΟΥΚΗ 


( 8 ) 

Ανάκληση άδειας κυκλοφορίας κτηνιατρικού εμβολίου 
ΒΟΜΑ5Τ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 23807/14.5.2003 απόφαση του ΕΟΦ ανακλήθη¬ 
κε, βάσει των διατάξεων του άρθρου 41 της Κοινής 
Υπουργικής Απόφασης αρ. 310584/98, η άδεια κυκλοφο¬ 
ρίας του κτηνιατρικού εμβολίου ΒΟΜΑ5Τ. 

Διότι: Δεν προσκόμισε πληροφορίες που να αποδεικνύ- 
ουν την ελαχιστοποίηση του κινδύνου μετάδοσης της 
Σπογγώδους Εγκεφαλοπάθειας (Τ.5.Ε). 

Η Διευθύντρια 
Α. ΚΟΥΤΣΟΥΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




